

REPUBLIKA HRVATSKA

BRODSKO POSAVSKA ŽUPANIJA

OSNOVNA ŠKOLA SIBINJSKIH ŽRTAVA

KLASA: 112-01/26-01/03

URBROJ: 2178/08-01/26 

Sibinj, 19. kolovoza 2026.

Na temelju članku 99. Zakona o odgoju i obrazovanju u osnovnoj i srednjoj školi (Narodne novine, broj 87/08, 86/09, 92/10, 105/10 – ispravak, 90/11, 16/12, 86/12, 126/12 pročišćeni tekst, 94/13, 152/14, 7/17, 68/18, 98/19, 64/20, 151/22 i 156/23), a sukladno odredbama članka 21. Zakona o osobnoj asistenciji (Narodne novine, broj 71/23) te članka 3. Pravilnika o pomoćnicima u nastavi i stručnim komunikacijskim posrednicima (Narodne novine, broj 85/24), Osnovna škola Sibinjskih žrtava, Sibinj, ul. 108. br. ZNG-a 4 objavljuje

JAVNI POZIV

za obavljanje poslova pomoćnika u nastavi učenicima s teškoćama u razvoju za školsku godinu 2026./2027. 
Radno mjesto: Pomoćnik/ica u nastavi
Broj traženih osoba: 3 (tri) - izvršitelja na određeno nepuno radno vrijeme – 25

 sati ukupnog tjednog radnog vremena
Radno vrijeme: nepuno radno vrijeme
Mjesto rada: Osnovna škola Sibinjskih žrtava Sibinj 

UVJETI: Osim općih uvjeta sukladno općim propisima o radu kandidat treba zadovoljiti i posebne uvjete.

Posebni uvjeti propisani su člankom 21. stavak 1., 2. i 3. Zakona o osobnoj asistenciji (Narodne novine, broj 71/23.)

Na radno mjesto iz javnog poziva ne može biti primljena osoba za čiji prijem postoji zapreka temeljem članka 23. Zakona o osobnoj asistenciji i članka 106. Zakona o odgoju i obrazovanju u osnovnoj i srednjoj školi.

Na radno mjesto iz javnog poziva ne može biti primljena osoba za čiji prijem postoji zapreka temeljem članka 21. stavak 4. Zakona o osobnoj asistenciji, osim ako se na javni poziv ne javi kandidat za čijim prijemom ne postoji zapreka iz članka 21. stavak 4. Zakona o osobnoj asistenciji, a to nije u suprotnosti s interesima učenika s teškoćama u razvoju.
Uz vlastoručno potpisanu prijavu (u kojoj se navode osobni podaci: ime i prezime kandidata, adresa prebivališta odnosno boravišta kandidata, broj telefona/mobitela kandidata, prema mogućnostima adresa elektroničke pošte kandidata) na javni poziv potrebno je priložiti:

1. životopis

2. dokaz o vrsti i razini obrazovanja – završeno najmanje četverogodišnje srednjoškolsko obrazovanje (4.2 HKO)
3. dokaz o završenom programu obrazovanja odraslih (osposobljavanju) za pomoćnika u nastavi u trajanju od 250 sati
4. uvjerenje nadležnog suda da se protiv podnositelja prijave ne vodi kazneni postupak ili da nije pod istragom za neko od kaznenih djela iz članka 106. Zakona o odgoju i obrazovanju u osnovnoj i srednjoj školi  i čl. 23. stavak 1. točka 4. Zakona o osobnoj asistenciji  (ne starije od 8 dana od dana objave javnog poziva) 
5. dokaz o hrvatskom državljanstvu 

6. elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje (ne stariji od 8 dana od dana objave Javnog poziva)
OPIS POSLOVA: 
· Potpora u komunikaciji i socijalnoj uključenosti

· Potpora u kretanju

· Potpora pri uzimanju hrane i pića

· Potpora u obavljanju higijenskih potreba (samo u slučaju nepostojanja adekvatne medicinske/njegovateljske  pomoći za obavljanje tih potreba)

· Potpora u obavljanju školskih aktivnosti i zadataka

· Suradnja s učiteljima i stručnim suradnicima te vršnjacima učenika u razredu, što podrazumijeva razmjenu informacija potrebnih za praćenje i unapređivanje rada s učenikom, a u svrhu izrade izvješća o posebnostima u radu s učenikom te plana rada pomoćnika u nastavi za sljedeću školsku godinu

· Poslovi prema zaduženju ravnatelja ustanove nakon završetka nastavne godine
VRSTA UGOVORA: Ugovor o radu na određeno vrijeme 
S kandidatima za pomoćnika/icu u nastavi, sklopit će se Ugovor o radu na određeno vrijeme. 

Međusobna prava i obveze te detaljan opis poslova koji će pomoćnik/ica u nastavi obavljati, regulirat će se Ugovorom o radu.

Kandidati koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, 121/17, 98/19, 84/21, 156/23), članku 48. f Zakona o zaštiti vojnih i civilnih invalida rata (Narodne novine, broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine, broj  84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a  imaju prednost u odnosu na ostale kandidate samo pod jednakim uvjetima.

Kandidati koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj  121/17, 98/19, 84/21, 156/23), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji 

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf
Kandidati koji ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine, broj  84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata 

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: 
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf
Podnošenjem prijave na natječaj, kandidati su izričito suglasni s prikupljanjem, korištenjem i daljnjim obrađivanjem osobnih podataka u svrhu provedbe natječajnog postupka sukladno odredbama Zakona o provedbi Uredbe o zaštiti osobnih podataka (Narodne novine, broj 42/18).

Potpunom prijavom smatra se ona prijava koja sadrži sve podatke i priloge navedene u javnom pozivu. Kandidatom prijavljenim na javni poziv smatrat će se samo osoba koja podnese pravovremenu i potpunu prijavu te koja ispunjava formalne uvjete poziva.
Dokumentacija se neće vraćati kandidatima.

Prilikom zapošljavanja oba spola su u ravnopravnom položaju.
Isprave se prilažu u neovjerenom presliku.

Prije sklapanja ugovora o radu odabrani kandidat dužan je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika sukladno Zakonu o javnom bilježništvu (Narodne novine, broj 78/93, 29/94, 162/98, 16/07, 75/09, 120/16, 57/22).
Nepotpune i nepravodobne prijave neće se razmatrati.
Osnovna škola Sibinjskih žrtava zadržava pravo poništenja poziva bez obrazloženja.
DOSTAVA PRIJAVA:
Prijave za radna mjesta se podnose preporučeno poštom ili predaju osobno u zatvorenoj omotnici na sljedeću adresu: OSNOVNA ŠKOLA SIBINJSKIH ŽRTAVA,  Sibinj, ul. 108. br. ZNG-a 4, 35 252 SIbinj
„za javni poziv- Pomoćnik/ica u nastavi“
Rok za podnošenje prijave je 8 (osam) dana od dana objave poziva na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnim pločama Osnovne škole Sibinjskih žrtava.

Ravnatelj:

Josip Šišmanović, dipl. učitelj

